New Line Cinema

**New Line Cinema** on Robert Shayen vuonna 1967 perustama yhdysvaltalainen elokuvastudio. Studio päätyi Time Warnerin (nykyisen WarnerMedian) omistukseen vuonna 1996, ja vuonna 2008 se liitettiin suuremman sisaryhtiönsä Warner Bros. Picturesin alaisuuteen.

## Historia
Shaye perusti New Line Cineman 27-vuotiaana 1967. Alkuun yhtiö levitti collegekampuksille halpoja ulkomaisia ja indie-elokuvia, kuten tekijänoikeuksiltaan rauenneen marihuananvastaisen propagandaelokuvan *[[Reefer Madness]]* vuodelta 1936. Yhtiön ensimmäinen oma tuotanto oli vuonna 1977 ensi-iltansa saanut toimintaelokuva *[[Stunts (elokuva)|Stunts]]*. Vuonna 1979 New Line Cineman levittämä ranskalaisen Bertrand Blierin *[[Préparez vos mouchoirs]]* palkittiin parhaan vieraskielisen elokuvan Oscarilla. 1970–1980-lukujen taitteessa Shaye palkkasi vanhan opiskelutoverinsa Michael Lynnen huolehtimaan yhtiön taloudellisesta puolesta. Vuonna 1990 Lynne kohosi operatiiviseksi johtajaksi ja 2001 Shayen rinnalle toiseksi toimitusjohtajaksi.

Ted Turnerin Turner Broadcasting System osti New Line Cineman vuonna 1994 yli 500 miljoonan dollarin kauppasummalla. Kaksi vuotta myöhemmin Time Warner osti TBS:n. New Line Cinema toimi yli vuosikymmenen Time Warnerin alaisuudessa sen suuremman elokuvastudion Warner Bros. Picturesin rinnalla, mutta emoyhtiössä studioiden päällekkäisiä toimintoja katsottiin karsaasti.

New Line Cineman rohkein riskinotto ja suurin taloudellinen menestys oli Peter Jacksonin ''Taru sormusten herrasta'' -elokuvatrilogia, joka sai ensi-iltansa kolmena perättäisenä vuonna 2001–2003. Sen jälkeen seurasi kuitenkin sarja epäonnistumisia ja pettymyksiä, kuten Shayen itsensä ohjaama *[[Maaginen Mimzy]]* (2007) ja budjetiltaan valtava fantasiatarina *[[Kultainen kompassi (elokuva)|Kultainen kompassi]]* (2007), jotka molemmat floppasivat. Keväällä 2008 Time Warnerin johtaja Jeff Bewkes liitti New Line Cineman Warner Bros. Picturesiin ja irtisanoi Shayen sekä Lynnen. Myös suurin osa New Line Cineman 600 työntekijästä irtisanottiin.

## New Line Cineman elokuvia

**[[About Schmidt]]*
**[[Austin Powers – kumma jätkä]]*, *[[Austin Powers – agentti joka tuuppasi minua]]* ja *[[Austin Powers ja kultamuna]]*
**[[Blade (elokuva)|Blade]]*, *[[Blade II]]* ja **
**[[Blow]]*
**[[Boogie Nights]]* (1997)
**[[Cats & Dogs]]*
**[[Critters – keskiyön nakertajat]]* (1986)
**[[Detroit Rock City]]* (1999)
**[[Dungeons & Dragons (elokuva)|Dungeons & Dragons]]*
**[[Freddy vs. Jason]]*
**[[A History of Violence (elokuva)|A History of Violence]]* (2005)
*''Hobitti''-elokuvatrilogia (2012–2014)
**[[Lost in Space – matkalla avaruuteen]]* (1998)
**[[Magnolia (elokuva)|Magnolia]]* (1999)
**[[The Mask]]* (1994)
**[[Meg]]* (2008)
**[[Meri sisälläni]]*
**[[Minä olen Sam]]*
**[[Mondo Trasho]]* (1969)
**[[Mortal Kombat (elokuva)|Mortal Kombat]]*
**[[The New World]]* (2005)
**[[Nuija ja tosinuija]]*
**[[Painajainen Elm Streetillä]]* -sarja
**[[Rush Hour – Rankka pari]]*, *[[Rush Hour 2]]* ja *[[Rush Hour 3]]*
**[[Se (vuoden 2017 elokuva)|Se]]* (2017) ja ''Se: Toinen luku'' (2019)
**[[Seitsemän (elokuva)|Seitsemän]]* (1995)
**[[Snakes on a Plane]]* (2006)
*''Taru sormusten herrasta'' -elokuvatrilogia (2001–2003)
**[[Teini-ikäiset mutanttininjakilpikonnat (vuoden 1990 elokuva)|Teini-ikäiset mutanttininjakilpikonnat]]* (1990), *[[Teinimutanttininjakilpikonnat 2: Mönjän salaisuus|Mönjän salaisuus]]* (1991) ja *[[Teinimutanttininjakilpikonnat III]]* (1993)
**[[Tenacious D: Maailman paras rokkibändi]]* (2006)
**[[Väkivallan kierre]]* (1993)
**[[Ääliö lastenvahtina]]*

## Lähteet

## Kirjallisuutta
*

## Aiheesta muualla
*